Endeligt Referat af Orehøjgård Grundejerforenings bestyrelsesmøde 3/3-26

Tilstede: 
Kim Jørgensen(K34), Bettina Brandt Santin(formand), Lars Hostrup (), Paul Henrik Nerder (), Karin Zimmer (referent, K32)
Der henvises til uddybende dagsorden, som ligger på hjemmesiden.
Det følgende er et beslutningsreferat.

1. Dagsorden godkendt.

1. Udkast til årshjul (ved Lars) gennemgås. 
Der henvises til det opdaterede og godkendte årshjul, som er vedlagt referatet.
Følgende er tilføjet årshjulet som selvstændig opgave: 
Gennemgang/opdatering af hjemmesiden.

Følgende er ansvarlige for
Generalforsamlingen: Bettina (regnskab og budget ved Lars og PH, vejvedligehold ved Kim og Karin. 
Karin organiserer mødested.
Bestyrelsesmøder: Bettina og Lars. Fysiske møder i januar og juni (sidstnævnte i sommerlandet), resterende møder på Teams. Referent vælges ad hoc.
Veje: Karin og Kim. Se også særskilt punkt i referatet. 
På årshjulet tilføjes under dette tema:  ”udsendelse af information om dato og sted for vejreparationer”.
Nyhedsbrev: Bettina (formanden) – udsendes i december.
Arbejdsdag: Kim, Lars, Paul Henrik. Se også særskilt punkt i referatet.
Gennemgang/opdatering af hjemmesiden: Paul Henrik

Lars færdiggør årshjul i excel med nærværende beslutninger/tilføjelser. 
Årshjulet vedlægges referatet, og begge vil være tilgængelige på hjemmesiden (Paul Henrik)

1. Plan for vedligeholdelse af veje.    Kim kontakter Luise fra Luccon a/s mhp vejgennemgang og udarbejdelse af rapport om vejenes tilstand, som skal danne baggrund for indhentning af tilbud fra asfaltfirma. Rapporten skal også indeholde oversigt over steder, hvor trærødder forventes at skabe problemer indenfor en nærmere tidshorisont, så de berørte grundejere kan se, at de skal vedligeholde på/ud for deres matrikel for at ikke at blive pålagt individuelle reparationer af kommunen. Dato for vejrunden planlægges herefter og foretages inden GF 7/6. Der etableres ikke et egentlig vejudvalg, men Kim og Karin er ansvarlige for området og vil på GF gennemgå årshjulet fsva vejvedligehold, samt gældende regler på området. Bestyrelsen efterlyser på GF grundejere som har lyst til at deltage i det løbende arbejde med vejvedligehold (organisering – se årshjul), herunder udarbejdelse af 5 års plan og opfølgning på udført arbejde.

1. Henvendelser fra grundejere (se dagsorden)
Sagen er drøftet og en enig bestyrelse har besluttet, at der ikke kan gives støtte med tilbagevirkende kraft. Vi håber at vi fremadrettet, med vejvedligehold på budgettet, kan forebygge at kommunen henvender sig til enkelte grundejere med pålæg om reparationer. Det fritager dog ikke den enkelte grundejer for at vedligeholde egen grund ift træer, hvis rødder breder sig ud i asfalten. Bettina svarer grundejeren.

Oplæg om forebyggelse af indbrud er opgivet. I stedet vil muligheden for at tilmelde sig og investere i en næralarm blive drøftet på GF. Se www.naeralarm.dk  (man kan henvende sig til Kim for nærmere information)
  
1. Fælles arbejdsdag bliver 28.3.2026 kl. 10-14. 
Der kommer info om mødested, tilmelding og opgaver for dagen snarest (Lars laver udkast og sender til Kim og Paul Henri. Bettina sender ud). 
Vi starter med kaffe og croissant og slutter dagen af med pizza (Karin). 

1. Tekst til foreslået ændring af vedtægter vedr. valg af formand/konstituering af bestyrelse: Bettina forbereder dette til bestyrelsesmødet i april.

1. Udkast til fuldmagt bliver lagt på hjemmesiden inden GF (Bettina) 

1. Diverse:
Bestyrelsen vil snart være at finde med navn og billede på hjemmesiden.
Velkomstbrev til nye grundejere er i pipeline. Det er tanken at man finder et fysisk brev i sin postkasse.
Næste bestyrelsesmøde er 28/4 kl. 18 hos Bettina.

1. Eventuelt:
Vejskilte for vores tre veje trænger til udskiftning. Kim og Karin indhenter tilbud.


/Karin Zimmer


Huskeliste 
To do’s med navn er fremhævet med gult i referat
Send billede til Paul Henrik.

Til næste best. møde: 
Sidste hånd på GF.
Vedtægtsændring – oplæg ved Bettina
Velkomstbrev
(Udestående opgaver på årshjul)


Til GF: 
”vejudvalg” – er der nogen der vil være med fremadrettet?
Gennemgang af vejregler
Gennemgang af planer for vedligehold
Stien mod Orehøj skal retableres senest 2027
